CELEX: 32010D0747
Language: da
Date: 2010-12-02 00:00:00
Title: Rådets afgørelse 2010/747/FUSP af 2. december 2010 om ændring af fælles aktion 2005/797/FUSP og Rådets afgørelse 2009/955/FUSP om Den Europæiske Unions politimission i de palæstinensiske områder

4.12.2010   
            
            
               DA
            
            
               Den Europæiske Unions Tidende
            
            
               L 318/44
            
         RÅDETS AFGØRELSE 2010/747/FUSP
   af 2. december 2010
   om ændring af fælles aktion 2005/797/FUSP og Rådets afgørelse 2009/955/FUSP om Den Europæiske Unions politimission i de palæstinensiske områder
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:
   
               (1)
            
            
               Rådet vedtog den 14. november 2005 fælles aktion 2005/797/FUSP om Den Europæiske Unions politimission i de palæstinensiske områder (1) (EUPOL COPPS) for en treårig periode. EUPOL COPPS’ operative fase startede den 1. januar 2006. Fælles aktion 2005/797/FUSP blev ved fælles aktion 2008/958/FUSP (2) forlænget indtil den 31. december 2010.
            
         
               (2)
            
            
               I Rådets afgørelse 2009/955/FUSP (3) fastsættes der et finansielt referencegrundlag til dækning af udgifterne i forbindelse med EUPOL COPPS for perioden fra den 1. januar til den 31. december 2010. Det finansielle referencegrundlag bør sættes op for at dække missionens operative behov.
            
         
               (3)
            
            
               Fælles aktion 2005/797/FUSP og afgørelse 2009/955/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 14 i fælles aktion 2005/797/FUSP affattes således:
   
      »Artikel 14
      Finansielle ordninger
      1.   Det finansielle referencegrundlag til dækning af udgifterne i forbindelse med EUPOL COPPS for perioden fra den 1. januar til den 31. december 2010 udgør 6 870 000 EUR.
      2.   Udgifter, der finansieres med det i stk. 1 nævnte beløb, forvaltes efter de procedurer og regler, der gælder for Den Europæiske Unions almindelige budget. Statsborgere fra tredjelande, der deltager finansielt i missionen, fra værtsparterne og, hvis det er nødvendigt af hensyn til missionens operative behov, fra nabolandene kan byde på kontrakter.
      3.   Missionschefen/politichefen referer udelukkende til Kommissionen, som fører tilsyn med ham, for så vidt angår det arbejde, der udføres inden for rammerne af hans kontrakt.
      4.   De finansielle ordninger skal opfylde EUPOL COPPS’ operative krav, herunder udstyrets kompatibilitet og holdenes interoperabilitet.
      5.   Udgifter er støtteberettigede fra datoen for denne fælles aktions ikrafttræden.«
   
   Artikel 2
   Artikel 2 i afgørelse 2009/955/FUSP ophæves.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 2. december 2010.
      
         
            På Rådets vegne
         
         M. WATHELET
         
            Formand
         
      
   
   
      (1)  EUT L 300 af 17.11.2005, s. 65.
   
      (2)  EUT L 338 af 17.12.2008, s. 75.
   
      (3)  EUT L 330 af 16.12.2009, s. 76.